10. ΝΟΜΟΘΕΤ. ΔΙΑΤΑΓΜΑ υπ’ αριθ. 1988 της 13 Οκτ./30 Νοεμ. 1942 (ΦΕΚ Α΄  301) Περί νοσηλείας στρατιωτικών εις Ψυχιατρεία και άλλων διατάξεων. (Ισχύει δια τας μη προβλεπομένας υπό των κατωτέρω νεωτέρων διατάξεων περιπτώσεις). Άρθρ.1.-1.Οι εισαγόμενοι εις το Δρομοκαΐτειον Νοσοκομείον ή εις έτερα Ψυχιατρεία Δημόσια, ή ιδιωτικά, στρατιωτικοί εν ενεργεία παντός βαθμού του Στρατού Ξηράς, Θαλάσσης και Αέρος νοσηλεύονται οι μεν Ανώτατοι Αξιωματικοί εις θέσιν πολυτελείας, οι Ανώτεροι και κατώτεροι Αξιωματικοί εις την πρώτην θέσιν, οι Ανθυπασπισταί εις την δευτέραν θέσιν και οι οπλίται εις την τρίτην θέσιν. 2.Τα νοσήλεια των εν τω άνω εδαφίω αναφερομένων βαρύνουσιν το Δημόσιον και καταβάλλονται εις το οικείον ίδρυμα υπό του Υπουργείου Εθνικής Αμύνης βάσει δικαιολογητικών υποβαλλομένων υπό των ενδιαφερομένων νοσηλευτικών ιδρυμάτων εις το άνω Υπουργείον. Άρθρ.2.-1.Οι εισαγόμενοι εις νοσηλευτικά ιδρύματα (παθολογικά, χειρουργικά διαφόρων εν γένει ειδικοτήτων φθισιατρεία κλπ.) επιχορηγούμενα υπό του Κράτους Στρατιωτικοί εν ενεργεία του Στρατού Ξηράς, Θαλάσσης και Αέρος νοσηλεύονται εις ας θέσεις αναφέρεται εις το εδάφ. 1 του άρθρ. 1 του παρόντος Ν.Δ/τος. 2.Αι δαπάναι της εν γένει νοσηλείας και θεραπείας των εν λόγω στρατιωτικών (καθ’ εαυτό νοσήλεια, φάρμακα, διατροφή, εγχείριστρα εργαστηριακαί και λοιπαί εξετάσεις κλπ.) καταβάλλονται εις τα ενδιαφερόμενα νοσηλευτικά Ιδρύματα υπό μεν του Υπουργείου Εθνικής Αμύνης κατά 3/4 ως βαρύνοντα το Δημόσιον κατά δε το 1/4 υπό των νοσηλευομένων, αξιωματικών, ανθυπασπιστών και υπαξιωματικών. Δια τους στρατιώτας καταβάλλονται εξ ολοκλήρου υπό του Υπουργείου Εθνικής Αμύνης βαρύνοντα το Δημόσιον. Η υπό του Υπουργείου Εθνικής Αμύνης καταβολή των δαπανών γίνεται βάσει δικαιολογητικών υποβαλλομένων εις τούτο υπό των εν λόγω ιδρυμάτων. Δια τους υπαξιωματικούς και οπλίτας απαιτείται και Διαταγή του Υπουργού της Εθνικής Αμύνης εγκρίνουσα την νοσηλείαν τούτων εις τα ιδρύματα ταύτα. Άρθρ.3.-Πάσα λεπτομέρεια δια την εκτέλεσιν του παρόντος κανονίζεται δια διαταγών του Υπουργού της Εθνικής Αμύνης. Άρθρ.4.-Η ισχύς του παρόντος Ν.Δ/τος δημοσιευμένου εις την Εφημερίδα ανατρέχει από της 1 Μαρ. 1942. Σελ. 719 Νοσηλεία Στρατιωτικών 36.Θ.γ.7-10 